Chleggi oder Chleggau isch de Name vom Piet zwüschet em Rande und de Wuetach und umfasst de westlich Tail vom Kantoo Schaffuuse i de Schwiiz und de südöstlich Tail vom Landchrais Waldshuet im Badische. S Chleggi isch fruchtbar und drum vo de Landwertschaft prägt, die wichtigste Produkt sind Chorn und i de Dörfer Chleggau, Erzinge, Rechberg, Halau, Traadinge und Osterfinge werd Wii gmacht. Z Beringe gits no e chliini Industrii. Prägt werd d Landschaft dur de 930 Meter höchi Rande.